CELEX: 62020CN0148
Language: hu
Date: 2020-03-16 00:00:00
Title: C-148/20. sz. ügy: Az Amtsgericht Köln (Németország) által 2020. március 16-án benyújtott előzetes döntéshozatal iránti kérelem – AC kontra Deutsche Lufthansa AG

2020.8.24.   
            
            
               HU
            
            
               Az Európai Unió Hivatalos Lapja
            
            
               C 279/21
            
         
      Az Amtsgericht Köln (Németország) által 2020. március 16-án benyújtott előzetes döntéshozatal iránti kérelem – AC kontra Deutsche Lufthansa AG
      (C-148/20. sz. ügy)
      (2020/C 279/28)
      Az eljárás nyelve: német
      
         A kérdést előterjesztő bíróság
      
      Amtsgericht Köln
      
         Az alapeljárás felei
      
      
         Felperes: AC
      
         Alperes: Deutsche Lufthansa AG
      
         Az előzetes döntéshozatalra előterjesztett kérdések
      
      Összeegyeztethető-e a az (EU) 2016/681 irányelv (1) az Alapjogi Charta (a továbbiakban: Charta) 7. és 8. cikkével a következő pontok tekintetében:
      
                  1.)
               
               
                  Kellően meghatározottnak bizonyulnak-e a Charta 7. és 8. cikkére figyelemmel az irányelv alapján továbbítandó PNR-adatok?
               
            
                  2.)
               
               
                  Az irányelv a hatályára figyelemmel a Charta 7. és 8. cikkében foglaltak figyelembevételével megfelelő tárgyi különbséget tesz-e a PNR-adatok gyűjtése és továbbítása tekintetében, figyelemmel a járatok típusára és az adott országban fennálló fenyegetettségre, valamint az adatbázisokkal és sablonokkal való összehasonlításra?
               
            
                  3.)
               
               
                  Összeegyeztethető-e a Charta 7. és 8. cikkével az összes PNR-adat tárolásának általános és differenciálatlan időtartama?
               
            
                  4.)
               
               
                  A Charta 7. és 8. cikkére figyelemmel megfelelő eljárásjogi védelmet biztosít-e az irányelv az utasok számára a megőrzött PNR-adatok felhasználása tekintetében?
               
            
                  5.)
               
               
                  A Charta 7. és 8. cikkére figyelemmel az európai alapvető jogok megfelelő védelmét biztosítja-e az irányelv a PNR-adatoknak a harmadik országok hatóságai részére harmadik országok által történő továbbítása során?
               
            
         (1)  Az utas-nyilvántartási adatállománynak (PNR) a terrorista bűncselekmények és súlyos bűncselekmények megelőzése, felderítése, nyomozása és a vádeljárás lefolytatása érdekében történő felhasználásáról szóló, 2016. április 27-i (EU) 2016/681 európai parlamenti és tanácsi irányelv (HL 2016. L 119., 132. o.)